
Către,





BIROUL PERMANENT AL 





CAMEREI DEPUTAȚILOR

Vă înaintăm, alăturat, raportul asupra Proiectului de Lege pentru aprobarea Ordonanţei de urgenţă a Guvernului nr.41/2017 privind unele măsuri pentru asigurarea participării României la procesul de relocare a instituţiilor/agenţiilor Uniunii Europene, transmis Comisiei pentru administraţie publică şi amenajarea teritoriului, pentru dezbatere şi avizare pe fond, în procedură de urgenţă, cu adresa nr. PL. x 286 din 18 septembrie 2017.
VICEPREŞEDINTE,

    Ion CĂLIN
COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
București, 11.10.2017
Nr.4c-6/286
R A P O R T      

asupra proiectului de lege pentru aprobarea Ordonanţei de urgenţă a Guvernului nr.41/2017 privind unele măsuri pentru asigurarea participării României la procesul de relocare a instituţiilor/agenţiilor Uniunii Europene

În conformitate cu prevederile art. 95 şi 115 din Regulamentul Camerei Deputaţilor, Comisia pentru administraţie publică şi amenajarea teritoriului a fost sesizată, cu dezbatere şi avizare pe fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.41/2017 privind unele măsuri pentru asigurarea participării României la procesul de relocare a instituţiilor/agenţiilor Uniunii Europene, transmis cu adresa nr. PL.x 286 din 18 septembrie 2017, înregistrat cu nr. 4c-6/286 din 19 septembrie 2017.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.92 din Regulamentul Camerei Deputaţilor.

Consiliul Legislativ avizează favorabil proiectul de lege (nr.439/09.06.2017);


Comisia pentru afaceri europene avizează favorabil proiectul de lege (nr.4c-19/363/27.09.2017).

Proiectul de lege are ca obiect de reglementare mandatarea Secretariatului General al Guvernului în vederea identificării unui imobil care să servească destinaţiei de sediu pentru Agenţia Europeană pentru Medicamente, instituţie care urmează a fi relocată.

În contextul notificării de către Marea Britanie a intenţiei de ieşire din Uniunea Europeană (prin declanşarea art. 50 din Tratatul Uniunii Europene), una dintre deciziile care va trebui formulată la nivel UE se referă la relocarea agenţiilor europene care işi au la acest moment sediul în Marea Britanie/Londra, respectiv a Autorităţii Bancare Europene şi a Agenţiei Europene pentru Medicamente (EMA). EMA este un organism descentralizat al Uniunii Europene, avand ca principală responsabilitate protecţia şi promovarea sănătăţii publice, prin intermediul evaluării şi  supravegherii medicamentelor destinate uzului uman. De asemenea, EMA este responsabilă de evaluarea ştiintifică a cererilor de autorizaţie europeană de punere pe piaţă a produselor medicinale, cu rolul de a stimula inovarea şi cercetarea în sectorul farmaceutic.

         Potrivit prevederilor art.61 din Regulamentul Camerei Deputaţilor, comisia a examinat proiectul de lege în ședinţa din data de 11 octombrie 2017.


La lucrările Comisiei pentru administrație publică și amenajarea teritoriului au fost prezenţi 22 deputaţi, din totalul de 25 de membri ai comisiei.


În urma dezbaterilor şi a opiniilor exprimate, membrii Comisiei au hotărât, cu majoritate de voturi, (un vot împotrivă) adoptarea  Proiectului de Lege pentru aprobarea Ordonanţei de urgenţă a Guvernului nr.41/2017 privind unele măsuri pentru asigurarea participării României la procesul de relocare a instituţiilor/agenţiilor Uniunii Europene.

 În funcţie de obiectul şi conţinutul său, proiectului de lege face parte din categoria legilor ordinare.
VICEPREŞEDINTE,

           SECRETAR,

Ion CĂLIN 
                  Angelica FĂDOR
  sef serviciu, Sofia Chelaru                                                                                                                          
 Consilier parlamentar,  Alina Tănase                                                                                                                                                                                                









1/3
PAGE  
2/3

[image: image1.png][image: image2.png]ROMANIA



